Diari Oficial de la Generalitat Valenciana


Sumari del DOGV 9329, del 02-05-2022 (2022/3612)

RESOLUCIÓ de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries, a les borses d'ocupació temporal, com també als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9329

Data del DOGV
:   02-05-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/3612


Data del document
:   27-04-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * concurs administratiu

RESOLUCIÓ de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries, a les borses d'ocupació temporal, com també als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat. [2022/3612]  
L'article 4.1 del Decret llei 1/2011, de 30 de setembre, del Consell, de mesures urgents de règim economicofinancer del sector públic empresarial i fundacional, estableix la possibilitat que la persona titular de la conselleria amb competència en matèria de sector públic dicte instruccions d'obligat compliment, amb caràcter particular o general, per als ens del sector públic instrumental, sobre l'organització i les polítiques de personal.  
Així mateix, l'apartat 5 de la disposició addicional vintena de la Llei 8/2021, de 30 de desembre, de pressupostos de la Generalitat per a l'exercici 2022, estableix que «per la conselleria competent en matèria de sector públic es podran establir bases o criteris d'actuacions comunes en els processos selectius, amb la finalitat de fer efectiva l'aplicació dels principis d'igualtat, publicitat, mèrit i capacitat...».  
  
D'acord amb els preceptes esmentats, i de conformitat amb el Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, es dicten les instruccions següents, el contingut de les quals és el resultat de l'estudi i el debat realitzat sobre la matèria en el si de la Comissió de Diàleg Social del Sector Públic Instrumental i aprovat com a acord d'aquesta comissió, el contingut del qual es fa propi com a instruccions que figuren com a annex a aquesta resolució.  
  
Es dona compliment, així mateix, al que s'estableix en l'apartat sisé del VI Acord, de 22 d'abril de 2022, de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries, a les borses d'ocupació temporal, com també als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat.  
De conformitat amb el que es disposa en el citat article 4.1 del Decret llei 1/2011, de 30 de setembre, del Consell, de mesures urgents de règim economicofinancer del sector públic empresarial i fundacional, resolc:  
  
Primer  
Aprovar com a instruccions d'obligat compliment el contingut del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries, a les borses d'ocupació temporal, així com als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat, que figura com a annex a aquesta resolució.  
  
Segon  
Ordenar, en compliment del que es disposa en l'apartat sisé del referit Acord, la seua publicació en el Diari Oficial de la Generalitat Valenciana.  
  
València, 27 d'abril de 2022.- El conseller d'Hisenda i Model Econòmic: Vicent Soler i Marco.  
  
  
  
  
ANNEX  
VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries, a les borses d'ocupació temporal, com també als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació, en el sector públic instrumental de la Generalitat  
  
En el marc de l'Acord de legislatura de la mesa general de negociació del personal funcionari, estatutari i laboral de la Generalitat (MGN I), de 9 de juny de 2016, i de conformitat amb el que es preveu en l'apartat 6, punt tercer, la Generalitat i les organitzacions sindicals van subscriure, amb data 21 de juliol de 2016, l'acord de creació de la Comissió de Diàleg Social del Sector Públic Instrumental de la Generalitat.  
Corresponia a aquesta comissió, entre altres funcions, la de «estudi, debat i elaboració de criteris i recomanacions, si escau, sobre les qüestions de caràcter col·lectiu que puguen sorgir en els ens del sector públic instrumental en conjunt, sense perjudici de la posterior negociació i aprovació en els respectius àmbits.»  
En l'exercici d'aquesta funció, va ser adoptat tant el II Acord de la Comissió de Diàleg Social del Sector Públic Instrumental de la Generalitat en matèria de criteris generals d'aplicació a les ofertes d'ocupació pública i les seues convocatòries en el sector públic instrumental de la Generalitat, de data 22 de març de 2018, com el III Acord de l'esmentada comissió relatiu a criteris generals d'aplicació a la constitució i funcionament de les borses d'ocupació temporal en el sector públic instrumental de la Generalitat, de data 6 de juliol de 2018.  
  
Els objectius d'aquests acords van consistir bàsicament a afavorir la reducció de la temporalitat en el sector públic instrumental de la Generalitat, com també l'establiment d'uns criteris comuns que permeteren establir un marc de general aplicació per a les convocatòries d'OPO per al conjunt d'entitats del sector públic instrumental de la Generalitat, així com la constitució de les corresponents borses derivades d'aquests processos.  
Més recentment, la Llei 4/2021, de 16 d'abril, de la Generalitat, de la funció pública valenciana (d'ara en avant, la Llei 4/2021), ha regulat, en l'article 191, la Comissió de Diàleg Social del Sector Públic Instrumental de la Generalitat, com a òrgan de consulta, debat i participació quant a les qüestions comunes que puguen afectar el personal del conjunt dels ens del sector públic instrumental de la Generalitat compresos en el seu àmbit d'actuació.  
D'altra banda, el ferm compromís assumit pel Govern d'Espanya amb la Unió Europea per a reduir la temporalitat en el sector públic ha tingut la plasmació pràctica en la Llei 20/2021, de 28 de desembre, de mesures urgents per a la reducció de la temporalitat en l'ocupació pública. Aquesta llei té per objectiu situar la taxa de temporalitat estructural per davall del 8 % en el conjunt de les administracions públiques, incloent-hi el seu sector públic instrumental.  
Amb aquesta finalitat, la Llei 20/2021 autoritza un tercer procés d'estabilització d'ocupació pública, addicional als regulats en la Llei 3/2017, de 27 de juny, de pressupostos generals de l'Estat per a l'any 2017, i en la Llei 6/2018, de 3 de juliol, de pressupostos generals de l'Estat per a l'any 2018, que inclourà les places de naturalesa estructural que, estiguen o no dins de les llistes de llocs de treball, plantilles o una altra forma d'organització de recursos humans que estiguen previstes en les diferents administracions públiques, i amb dotació pressupostària, hagen estat ocupades de manera temporal i ininterrompuda almenys en els tres anys anteriors al 31 de desembre de 2020.  
A més, la Llei 20/2021, amb caràcter únic i excepcional, d'acord amb el que es preveu en el text refós de la llei de l'Estatut Bàsic de l'Empleat públic, recull la possibilitat de convocar, pel sistema de concurs, aquelles places que, amb compliment dels requisits establits en l'article 2.1 de la Llei 20/2021, hagueren estat ocupades amb caràcter temporal de manera ininterrompuda amb anterioritat a l'1 de gener de 2016, segons el que es disposa en les disposicions addicionals sisena i huitena.  
Per tot això, unit a l'experiència acumulada per la Comissió de Diàleg Social des de la seua constitució, els canvis normatius experimentats i la necessitat de reforçar i actualitzar el compromís amb uns criteris generals comuns aplicables a les ofertes d'ocupació pública i les seues convocatòries, a la constitució i funcionament de borses d'ocupació temporal, com també per a establir un marc general d'aplicació per a la convocatòria de processos d'estabilització derivats de la Llei 20/2021, amb l'objectiu de la reducció de la temporalitat, aquesta Comissió de Diàleg Social del Sector Públic Instrumental de la Generalitat, en l'exercici de les seues funcions, acorda:  
  
I. Àmbit d'aplicació  
Aquest acord s'aplicarà als ens del sector públic instrumental de la Generalitat (d'ara en avant, SPI), amb excepció dels organismes autònoms i dels consorcis, com també dels organismes públics d'investigació i de les fundacions del sector públic d'investigació en l'àmbit sanitari.  
No obstant l'anterior, aquest acord serà també aplicable, sempre que no contradiga cap disposició legal, als llocs ocupats per:  
  
- Personal laboral dels organismes autònoms, procedent de processos de reestructuració del sector públic instrumental de la Generalitat, la gestió del qual no correspon a la conselleria competent en matèria de funció pública.  
- Personal laboral propi dels consorcis que hagen sigut autoritzats, de manera excepcional, en atenció a la singularitat de les funcions a exercir.  
  
II. Ofertes d'ocupació pública (OPO), les seues convocatòries i les borses d'ocupació temporal  
II.1. Convocatòria de places  
La Comissió de Diàleg Social insta les entitats de l'SPI incloses en l'àmbit d'aplicació d'aquest acord a oferir la totalitat de les places susceptibles de ser convocades mitjançant publicació en el Diari Oficial de la Generalitat Valenciana. L'aprovació de l'oferta d'ocupació pública haurà d'efectuar-se en un termini de tres mesos des de la publicació de la corresponent llei de pressupostos. Els procediments selectius s'hauran de convocar dins dels tres mesos següents a l'aprovació de l'oferta d'ocupació pública. Les convocatòries hauran de determinar la data d'inici de la primera prova selectiva, que no podrà excedir d'un termini de tres mesos des de la convocatòria. En tot cas, les proves hauran d'estar finalitzades en el termini d'un any comptador des de la convocatòria.  
  
II.2. Mesures relatives a la reserva de places per a persones amb diversitat funcional  
En totes les ofertes d'ocupació pública es reservarà una part no inferior al 10 % de les vacants per a ser cobertes entre persones amb discapacitat o diversitat funcional, de conformitat amb el que es preveu en l'article 64 de la Llei 4/2021, de 16 d'abril, de la funció pública valenciana.  
La convocatòria de les vacants reservades a persones amb diversitat funcional es podrà realitzar de manera conjunta o independent a la resta de processos. En aquest sentit, podran convocar-se procediments selectius independents per a l'accés de persones amb diversitat funcional, amb proves selectives específiques que s'adapten a les circumstàncies concretes que determinen aquesta diversitat.  
Aquelles places no cobertes per persones amb diversitat funcional augmentaran les convocades en els restants processos afectats.  
II.3. Mesures relatives als processos de promoció interna  
En el marc del que establisca el conveni col·lectiu o la normativa d'aplicació de cada entitat, o en defecte d'això, en els termes en què s'acorde prèviament amb la representació legal de les treballadores i els treballadors, tota OPO, com a instrument de planificació i reestructuració de recursos humans, haurà de reservar per a promoció interna un percentatge no inferior al 40 % del total de vacants existents en l'entitat, que són aquelles que no tenen titular personal laboral fix o amb reserva de lloc de treball segons els supòsits legals o convencionalment establits.  
A falta de regulació expressa per conveni col·lectiu, en primer lloc se realitzaran els processos de promoció interna que corresponguen entre el personal fix de l'entitat que pertanga a un grup o categoria immediatament inferior a la de la plaça convocada (promoció interna vertical) o a un altre grup o categoria diferent del mateix nivell de classificació professional al de la plaça convocada (promoció interna horitzontal).  
Les places corresponents a promoció interna es convocaran en els termes previstos en l'apartat II.5 d'aquest acord i no computaran a l'efecte de taxa de reposició d'efectius de conformitat amb el que es disposa en la Llei 3/2017, de 27 de juny, de pressupostos generals de l'Estat per a 2017 o sense perjudici del que a aquest efecte establisca la normativa posterior que en el moment de la seua OPO la substituïsca.  
No podran ser objecte de promoció interna, en cap cas, aquelles places ocupades per personal indefinit no fix per sentència judicial.  
A aquest efecte, caldrà tindre en compte la reserva prevista en l'apartat II.2 d'aquest acord.  
II.4. Mesures relatives als restants processos  
Una vegada realitzats els processos de promoció interna, en el marc del que establisca el conveni col·lectiu o la normativa d'aplicació de cada entitat o, en defecte d'això, en els termes en què s'acorde prèviament amb la representació legal de les treballadores i els treballadors, s'oferiran i es convocaran unitàriament totes les places susceptibles de ser convocades amb els límits corresponents a la taxa de reposició, com també totes les places que complisquen el que es disposa en les lleis de pressupostos vigents.  
Les places es convocaran en els termes previstos en l'apartat II.5 d'aquest acord.  
A aquest efecte, caldrà tindre en compte la reserva prevista en l'apartat II.2 d'aquest acord.  
II.5. Identificació de les places  
En aquelles entitats de l'SPI que disposen de relació de llocs de treball (d'ara en avant, RLT) publicada en el Diari Oficial de la Generalitat Valenciana, hauran de convocar-se les places amb les característiques exactes a les reflectides en l'esmentada RLT (denominació, classificació, requisits de formació i accés).  
En aquelles entitats de l'SPI que no disposen d'RLT publicada en el Diari Oficial de la Generalitat Valenciana hauran de convocar-se les places amb les característiques exactes a les reflectides en l'última massa salarial executada per l'entitat en l'exercici immediatament anterior al de la convocatòria quant a denominació i classificació del lloc convocat.  
En relació amb els requisits de formació, cada entitat s'haurà d'ajustar al que es disposa en el seu conveni col·lectiu o, en defecte d'això, al que es disposa en el II Conveni Col·lectiu del Personal Laboral al Servei de la Generalitat per a llocs de grup o categoria professional equivalent.  
En relació amb l'equivalència de determinats llocs amb els grups A1 i A2, es procedirà a comparar els requisits de formació exigits per al seu acompliment amb les titulacions següents:  
A: títol universitari oficial de llicenciatura, enginyeria, arquitectura o equivalent, o bé títol universitari oficial de grau que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions assenyalades per al lloc. Addicionalment màster, només quan siga habilitant.  
B: títol universitari oficial d'enginyeria tècnica, diplomatura universitària, títol d'arquitectura tècnica o equivalent, o bé títol universitari oficial de grau que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions assenyalades per al lloc.  
II.6. Bases de les convocatòries públiques d'ocupació  
Sense perjudici del que establisca el conveni col·lectiu d'aplicació a l'entitat, les bases de la convocatòria, com a mínim, hauran de contindre:  
- La composició de l'òrgan tècnic de selecció en els termes previstos en l'apartat II.11 d'aquest acord.  
- El nombre de vacants, per grup i/o categoria professional.  
? Els requisits que han de posseir les i els aspirants en els termes expressats en l'apartat II.5 d'aquest acord.  
- El procediment selectiu aplicable en els termes expressats en aquest acord amb determinació del tipus de proves concretes que s'han de realitzar.  
- El programa de matèries o temari sobre el qual versaran els exercicis de caràcter teòric i/o pràctic i el nombre i les característiques del qual seran similars als realitzats en l'Administració de la Generalitat per a cada grup en els termes previstos en l'apartat II.5, amb adaptació a les funcions dels llocs convocats.  
- La llista dels mèrits, com també els criteris i les normes de valoració. Els mèrits al·legats per les persones participants hauran d'haver sigut obtinguts o computats fins a la data de finalització del termini de presentació d'instàncies.  
- El model de sol·licitud, termini i llocs de presentació, i l'entitat a la qual ha de dirigir-se.  
- La forma en què es dirimiran els casos d'empat entre aspirants, d'acord amb el que es preveu en aquest acord.  
- La identificació de les seus i pàgina web de l'entitat convocant on es realitzaran els anuncis i comunicacions oportunes.  
- Aquelles altres previsions exigides pel conveni col·lectiu o normativa específica d'aplicació a aquestes.  
El contingut de les convocatòries haurà de ser objecte de negociació col·lectiva i publicació en el Diari Oficial de la Generalitat Valenciana.  
Una vegada aprovades per l'òrgan competent de l'entitat, vincularan a aquesta, a l'òrgan tècnic de selecció i a les persones que hi participen.  
  
II.7. Procediment de selecció  
El procediment de selecció serà el de concurs oposició, i constarà d'una fase d'oposició, de caràcter obligatori i eliminatori, i d'una fase de concurs, de caràcter obligatori.  
Només podran participar en la fase de concurs les persones admeses que hagen superat la fase d'oposició.  
En el cas de provisió de places que es corresponguen amb la prestació de serveis de caràcter artisticomusical, i sempre que el conveni col·lectiu d'aplicació ho permeta, la selecció podrà realitzar-se únicament a través d'un procés d'oposició.  
II.8. Fases del procés de selecció  
Fase d'oposició: la puntuació a obtindre en la fase d'oposició constituirà el 60 % de la nota final d'accés al lloc. Podrà consistir en una única prova, excepte en els llocs amb requisits de formació universitària en els quals es realitzaran com a mínim dues proves.  
Fase de concurs: la puntuació en la fase de concurs de mèrits constituirà el 40 % de la nota final d'accés al lloc, i es distribuirà de la manera següent: un 15 % d'aquesta correspondrà a mèrits relacionats amb la formació de les i els aspirants d'acord amb el que es determine en la convocatòria, i un 25 % d'aquesta correspondrà a mèrits relacionats amb l'experiència de les i els aspirants d'acord amb el que es determine en la convocatòria.  
II.9. Ordre dels aspirants  
La puntuació final del concurs oposició s'obtindrà sumant la puntuació total obtinguda en les dues fases.  
A falta de desenvolupament exprés per conveni col·lectiu, es procedirà de la manera següent: es configurarà una llista, ordenada per puntuació de major a menor, que s'interromprà quan el nombre de persones incloses en aquesta coincidisca amb el nombre de llocs convocats. Aquesta constituirà la llista definitiva de persones aprovades.  
Els casos d'empat que es produïsquen es dirimiran de la manera següent:  
S'atendrà, en primer lloc, la major puntuació obtinguda en la fase d'oposició i, si persisteix l'empat, aquest es dirimirà per la major puntuació obtinguda en els diferents apartats del barem del concurs, pel mateix ordre en què figuren allistats.  
Si persisteix l'empat, s'atendrà, en tercer lloc, en favor de la persona amb diversitat funcional i si l'empat es produeix entre aquestes persones s'elegirà la persona que tinga acreditat un major percentatge de discapacitat.  
Si persisteix l'empat, es dirimirà, en quart lloc, si l'empat fora entre persones de diferent sexe, en favor del sexe que estiga infrarepresentat, dins del col·lectiu de persones que formen part del grup o categoria professional convocat.  
No es podrà recórrer en cap cas a l'entrevista personal com a mitjà de desempat.  
II.10. Borses d'ocupació temporal  
II.10.1. Principis generals de selecció del personal temporal i de constitució de borses.  
En el marc del que establisca el conveni col·lectiu o la normativa d'aplicació de cada entitat, les entitats de l'SPI de la Generalitat hauran de procedir a la selecció de personal laboral per a la provisió temporal de llocs de treball d'acord amb els principis constitucionals d'igualtat, mèrit, capacitat i publicitat, així com als principis de celeritat i eficàcia.  
  
Les borses d'ocupació temporal seran constituïdes per les entitats de l'SPI conformement a principis d'especialització i territorialitat, per grup i/o categoria professional, sense perjudici que diverses borses puguen agrupar-se bé per grups i/o categories afins o bé quan concórreguen circumstàncies excepcionals que aconsellen la seua constitució en una mateixa borsa, així mateix, es podran organitzar territorialment quan això resulte convenient per les característiques del servei.  
En tot cas, el personal haurà de posseir els requisits generals de titulació i les altres condicions exigides per a participar en les proves selectives d'accés al corresponent grup professional del lloc a cobrir.  
  
II.10.2. Tipus de borses.  
HH.82.2.9. Borses ordinàries. Seran les borses d'ocupació resultants dels processos de selecció convocats en el desenvolupament de l'oferta d'ocupació pública ordinària per a les i els aspirants, de les quals formarà part el personal que haja participat en els processos selectius d'accés al grup i/o categoria professional de què es tracte i haja superat alguna prova, segons l'ordre de prioritat que s'obtinga per la puntuació total aconseguida, per la suma obtinguda en les diferents proves i fases del procés selectiu i amb preferència d'aquells que hagen aprovat major nombre d'exercicis.  
Aquestes borses seran les ordinàries i prioritàries en relació amb altres borses i formes de selecció extraordinàries.  
NK.76.7.6. Borses extraordinàries. En absència de borses ordinàries es podran convocar processos de selecció mitjançant la realització de proves i de baremació de mèrits. La puntuació de la fase de prova o proves serà de 60 punts, mentre que a la valoració de mèrits correspondran 40 punts.  
KI.03.6.6. Borses urgents. En absència de borses ordinàries i extraordinàries es podran constituir borses pel sistema de valoració de mèrits. La puntuació es distribuirà de la manera següent: un 60 % d'aquesta correspondrà a mèrits relacionats amb la formació de les i els aspirants d'acord amb el que es determine en la convocatòria, mentre que un 40 % d'aquesta correspondrà a mèrits relacionats amb l'experiència de les i els aspirants d'acord amb el que es determine en la convocatòria.  
  
OM.24.0.3. Altres mètodes de selecció extraordinaris. Quan es donen circumstàncies d'extraordinària urgència o relacionades amb l'efectiva prestació de serveis essencials, podrà autoritzar-se a les entitats de l'SPI perquè acudisquen a les borses constituïdes per la Direcció General de Funció Pública i, si escau, a les constituïdes per altres entitats de l'SPI.  
II.10.3. Funcionament de les borses d'ocupació temporal.  
  
NB.33.1.6. Sense perjudici del que establisca el conveni col·lectiu d'aplicació a cada entitat, hauran de ser negociades les bases generals de funcionament, incloent-hi el règim de crida i, si escau, les penalitzacions.  
Les bases hauran de ser publicades en el Diari Oficial de la Generalitat Valenciana i en el portal de transparència de cadascun dels ens afectats.  
OD.93.0.7. En absència de regulació expressa en el conveni col·lectiu o en la normativa d'aplicació per a cada entitat, les crides es realitzaran respectant l'ordre de prelació.  
ZB.02.2.8. Sense perjudici del que establisca el conveni col·lectiu d'aplicació a cada entitat, l'acte que aprove la convocatòria de borsa d'ocupació temporal tindrà com a mínim el contingut següent:  
a) Grups professionals als quals està referida la convocatòria. Excepcionalment, podrà fer-se indicació dels llocs de treball concrets.  
  
b) Requisits exigits per a formar part de la borsa d'ocupació temporal en els termes previstos en aquest acord.  
c) Procediment de constitució i ordre de prelació en la formació de la borsa.  
d) Prova, si escau, barem de mèrits i manera d'acreditar-los.  
e) Model d'instància i termini per a la presentació d'aquesta.  
f) Àmbit territorial de la borsa.  
g) Normes addicionals de funcionament.  
h) Règim d'impugnació de la convocatòria de la borsa.  
II.10.4. Publicitat.  
QH.51.5.3. Tota convocatòria de la borsa d'ocupació temporal es publicarà en el Diari Oficial de la Generalitat Valenciana i en el portal de transparència de cadascun dels ens afectats per aquesta.  
XR.11.5.3. Una vegada constituïdes, les borses es publicaran en el portal de transparència del corresponent ens i es mantindran actualitzades periòdicament, com a mínim trimestralment.  
II.10.5. Comissió de seguiment de les borses d'ocupació temporal.  
Es constituirà en cada ens una comissió de seguiment de les borses d'ocupació temporal encarregada del seguiment de la constitució i funcionament d'aquestes borses mitjançant composició paritària amb representants de l'entitat i representants legals de les treballadores i els treballadors de la respectiva entitat les funcions de la qual seran com a mínim les següents:  
a) Comprovar els mèrits del personal aspirant en els processos de constitució de les borses.  
b) Sol·licitar, en el cas que així es justifique com a necessari, el certificat de capacitats a l'efecte de demanda d'ocupació.  
Tot això sense perjudici de totes aquelles altres funcions que s'estimen necessàries per acord dels membres de l'esmentada comissió.  
II.11. Òrgan tècnic de selecció  
L'execució dels procediments selectius i l'avaluació de les proves i mèrits de les i els aspirants serà encarregada a òrgans col·legiats de caràcter tècnic, que actuaran sotmesos a les causes generals d'abstenció i recusació contingudes en els articles 23 i 24 de la Llei 40/2015, d'1 d'octubre, de règim jurídic del sector públic.  
  
En tot cas, els membres dels òrgans col·legiats de selecció no podran haver fet tasques de preparació d'aspirants en els cinc anys anteriors a la publicació de la corresponent convocatòria. A falta del que establisca el respectiu conveni col·lectiu, els òrgans de selecció encarregats de l'execució dels diferents processos selectius estaran compostos per quatre membres designats per resolució de la sotssecretaria de la conselleria o departament d'adscripció de l'entitat.  
  
Només un d'aquests podrà ser personal al servei de l'entitat convocant. Aquest membre exercirà les funcions de secretària o secretari, amb veu, però sense vot. Tot això a fi d'evitar conflictes d'interessos amb els i les aspirants. La resta del personal serà designat entre aquell personal de la Generalitat i el seu sector públic instrumental o d'altres administracions públiques que ocupen places els requisits de formació i funcions assignades de les quals siguen equivalents o similars als establits per a les places objecte de la convocatòria.  
Només en el cas que la sotssecretaria de la conselleria o departament d'adscripció de l'entitat acredite la impossibilitat material de portar a efecte aquesta composició, i una vegada negociada amb la representació legal de les treballadores i els treballadors, podrà nomenar-se excepcionalment personal de l'entitat convocant com a membre d'aquest òrgan. En absència de regulació expressa, serà aplicable el règim de funcionament dels òrgans col·legiats regulats en la Llei 40/2015.  
  
  
III. Processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública  
III.1. Places a convocar  
La Comissió de Diàleg Social insta les entitats de l'SPI afectades per la Llei 20/2021, de 28 de desembre, de mesures urgents per a la reducció de la temporalitat en l'ocupació pública, incloses en l'àmbit d'aplicació d'aquest acord, a la convocatòria dels corresponents processos d'estabilització.  
Hauran de convocar-se obligatòriament les places que complisquen els criteris de la Llei 20/2021, incloent-hi les places del personal indefinit no fix per sentència que complisquen els requisits establits en la Llei 20/2021, amb les característiques establides en l'apartat II.5 d'aquest acord.  
En aquells casos en els quals corresponga la convocatòria de places no recollides en l'RLT però que tinguen les condicions de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, caldrà ajustar-se a la definició que emeta a aquest efecte la persona que exercisca la màxima responsabilitat en la gestió ordinària del corresponent ens.  
III.2. Criteris aplicables als processos de selecció per concurs de mèrits, en aplicació de les disposicions addicionals sisena i huitena de la Llei 20/2021  
Puntuació màxima: 100 punts repartits de la manera següent:  
1. Mèrits professionals. Màxim del 60 %.  
a) Serveis prestats en la mateixa entitat, en la mateixa categoria professional o equivalent.  
b) Serveis prestats en l'Administració de la Generalitat o altres ens del seu sector públic, en la mateixa categoria professional o equivalent.  
  
c) Serveis prestats en altres administracions públiques, en la mateixa categoria professional o equivalent.  
d) Serveis prestats en el mateix ens, en diferent categoria professional.  
2. Mèrits acadèmics, idiomes i altres que no siguen requisits d'accés. Mínim del 40 %.  
a) Formació: titulació i cursos.  
b) Coneixement del valencià.  
c) Coneixement d'altres idiomes comunitaris, incloent-hi l'anglés, segons el que es disposa en el Reglament núm. 1, pel qual es fixa el règim lingüístic de la Comunitat Econòmica Europea (DO 17 de 06.10.1958, p. 385).  
d) Superació d'algun exercici en processos selectius derivats de l'oferta pública d'ocupació, en la mateixa entitat, en la mateixa categoria professional o equivalent, en els últims quatre anys.  
III.3. Criteris aplicables als processos de selecció per concurs oposició, en aplicació de l'article 2 de la Llei 20/2021  
Puntuació màxima: 100 punts repartits de la manera següent:  
1. Fase d'oposició: 60 punts.  
- Exercici únic (acumulació de proves, DA 4a de la Llei 20/2021).  
  
- Temari reduït i adaptat a les funcions que desenvolupa l'entitat.  
  
- S'haurà d'establir una puntuació mínima per a superar la fase d'oposició.  
2. Fase de concurs: 40 punts.  
2.1. Mèrits professionals. Màxim 90 %.  
a) Serveis prestats en la mateixa entitat, en la mateixa categoria professional o equivalent.  
b) Serveis prestats en l'Administració de la Generalitat o altres ens del seu sector públic, en la mateixa categoria professional o equivalent.  
  
c) Serveis prestats en altres administracions públiques, en la mateixa categoria professional o equivalent.  
d) Serveis prestats en el mateix ens, en diferent categoria professional.  
2.2. Mèrits acadèmics, idiomes i altres. Mínim 10 %.  
a) Formació: titulació i cursos.  
b) Coneixement del valencià.  
c) Coneixement d'altres idiomes comunitaris, incloent-hi l'anglés, segons el que es disposa en el Reglament núm. 1 pel qual es fixa el règim lingüístic de la Comunitat Econòmica Europea (DO 17 de 06.10.1958, p. 385).  
d) Superació d'algun exercici en processos selectius derivats de l'oferta pública d'ocupació, en la mateixa entitat, en la mateixa categoria professional o equivalent, en els últims quatre anys.  
En cap cas, les proves a realitzar podran consistir en la realització d'entrevistes.  
III.4. Valoració de mèrits  
De conformitat amb la resolució de la Secretaria d'Estat de Funció Pública sobre les orientacions per a la posada en marxa dels processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, els percentatges establits en els apartats III.2 i III.3 per a la valoració de mèrits hauran de tindre en compte la doctrina constitucional configurada sobre aquest tema.  
III.5. Borses resultants dels processos de selecció d'estabilització fins a la finalització del procés d'estabilització de la Llei 20/2021 en cada categoria  
La puntuació mínima per a formar part de les borses resultants dels processos de selecció no podrà ser superior a l'establida per a superar la fase d'oposició del concurs oposició. Les borses s'ordenaran d'acord amb l'ordre de prelació per la puntuació final aconseguida per les persones aspirants que resulte de la suma de la puntuació obtinguda en les corresponents fases, i s'unificarà el personal de cada entitat que no obtinga plaça i siga destituït pels processos d'estabilització i el personal de nou accés, tant del torn d'estabilització, com de l'OPO ordinària per haver superat algun exercici.  
Aquestes borses seran prioritàries respecte a les borses derivades d'ofertes ordinàries fins que finalitze el procés d'estabilització de cada categoria i en cada entitat. Finalitzats els processos d'estabilització, seran substituïdes per les borses derivades de l'OPO ordinària.  
III.6. Processos de promoció interna i mobilitat horitzontal  
Caldrà ajustar-se al que cada entitat acorde, en el marc del que establisca el conveni col·lectiu o normativa d'aplicació de cada entitat, amb la majoria de la representació legal de les treballadores i els treballadors.  
  
Si escau, les resultes generades en aquests processos es podran oferir en el procés d'estabilització, sempre que els llocs que queden vacants complisquen la necessària naturalesa temporal, d'ocupació ininterrompuda i caràcter estructural que fixa l'article 2.1 de la Llei 20/2021 i sempre que puguen dur-se a terme dins dels límits temporals a què fa referència l'article 2.2 d'aquesta.  
  
IV. Comissió de seguiment del VI Acord  
IV.1. Es constitueix una comissió de seguiment d'aquest acord de composició paritària amb representants de l'Administració de la Generalitat i de les organitzacions sindicals membres de la Comissió de Diàleg Social del Sector Públic Instrumental de la Generalitat i signants de l'acord.  
IV.2. La persona titular de la conselleria competent en matèria de sector públic nomenarà els membres de la comissió de seguiment que han d'actuar en representació de l'Administració i, a proposta de les organitzacions sindicals, els que hagen d'actuar en nom d'aquestes, tots amb els respectius suplents, i designarà, entre la representació de l'Administració, els que han d'exercir les funcions de presidència i secretaria.  
IV.3. Les funcions de la comissió de seguiment seran, almenys, les següents:  
a) Resoldre les qüestions i consultes que es plantegen en el marc d'aquest acord.  
b) Conéixer les convocatòries realitzades de conformitat amb aquest acord i ser informada d'aquestes.  
c) Informar amb caràcter previ sobre la constitució de les borses d'ocupació temporal recollides en els apartats II.10.2, II.10.3 i II.10.4 d'aquest acord. Sobre la base d'aquest informe, la secretaria autonòmica competent en matèria de sector públic dictarà resolució, que serà comunicada a l'entitat sol·licitant i a la sotssecretaria de la conselleria de la seua adscripció.  
d) Conéixer la constitució de les borses d'ocupació temporal recollides en l'apartat III.5 d'aquest acord i ser informada d'aquestes.  
Tot això sense perjudici de totes aquelles altres funcions que es consideren necessàries per acord dels membres d'aquesta comissió.  
IV.4. Correspon a la presidència de la comissió la facultat de convocar les seues reunions que tindran una periodicitat mínima mensual i fixar l'ordre del dia, per iniciativa pròpia o a proposta de qualsevol dels seus membres.  
IV.5. La comissió es considerarà vàlidament constituïda amb l'assistència de la majoria dels seus membres. En tot cas, serà imprescindible l'assistència de les persones que tinguen les funcions de presidència i secretaria.  
IV.6. Per a l'adopció d'acords serà necessari el vot favorable de la majoria dels membres de dret de la comissió. En cas d'empat, la presidència exercirà el vot diriment.  
IV.7. A l'efecte de presentació de documentació, i d'altres que es deriven d'aquest acord, la comissió de seguiment tindrà fixat el seu domicili en la seu de la direcció general competent en matèria de sector públic.  
  
V. Acords de la Comissió de Diàleg Social que queden sense efecte  
  
Queden sense efecte els acords II i III de la Comissió de Diàleg Social del Sector Públic Instrumental de la Generalitat de dates 21 de març i 6 de juliol de 2018, respectivament, en tot allò que no s'haja incorporat a aquest acord.  
  
  
  
VI. Publicació  
Aquest acord serà objecte de publicació en el Diari Oficial de la Generalitat Valenciana (DOGV).  
  
VII. Entrada en vigor  
Aquest acord entrarà en vigor a partir de l'endemà de la publicació en el DOGV.